አማርኛ BBC News, አማርኛወደ ዋናው ይዘት ይለፉ ክፍሎች ዜና ኢትዮጵያ ቪዲዮ በጣም የተወደዱ ዜና ኢትዮጵያ ቪዲዮ በጣም የተወደዱ አደጋ የተጋረጠበት የትግራይ በለስ 7 ሀምሌ 2019 የምስሉ መግለጫ, በለስ ያለ በቂ ጥናት በችኮላ እንዲገባ የተደረገው የበለስ ትል ከጥቅሙ ይልቅ ትግራይ ውስጥ ለሚገኙ አርሶ አደሮች ራስ ምታት ሆኗል፤ በተለይም የደቡባዊ ትግራይ ያሉ ገበሬዎች የክልሉን መንግሥት ይራገማሉ። ትሉ በክልሉ ያለውን የበለስ ምርት ሲያጠፋ ገበሬው መዓት ወረደብን ነው ያለው። ገበሬው ''የበለስ መዥገር'' ብሎ የሚጠራውን ይህ ትል እስካሁን መፍትሔ አልተገኘለትም። መንግሥትም መድሃኒት ፍለጋ ከመባዘን ውጪ አንዳች ያገኘው ነገር የለም። • የመጭው ዘመን አምስቱ ምርጥ ምግቦች ትሉ ወደ አገር ቤት እንዲገባ የተደረገው ህዝቡን ይጠቅማል ተብሎ ነበር። በመጀመርያ አካባቢ ጥቅሙ በተግባር ታይቷል፤ ገበሬዎች ትሉን በኪሎ እስከ 40 ብር መሸጥ ጀምረውም ነበር። ኮችኔል (የትል) ወደ ትግራይ የገባው በአንድ ቺሊያዊ ኢኮኖሚስት ከ10 ዓመት በፊት ነበር። 60 በመቶ የፔሩ እና የሜክሲኮ ገበሬዎች ትሉን በመሸጥ በሚያገኙት ገቢ እንደሚተዳደሩ ይነገራል። አንድ ኪሎ ኮችኔል እስከ 40 ዶላር ስለሚያወጣ ''ወርቅ የሆነ ትል ነው'' ይሉታል። • ቁርስ የቀኑ እጅግ አስፈላጊ ምግብ ነውን?
